32006R1541
L 283/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1541/2006 НА КОМИСИЯТА
от 13 октомври 2006 година
за определяне на коефициента, позволяващ да се установи прагът на изтегляне, посочен в член 3 от Регламент (ЕО) № 493/2006
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 318/2006 на Съвета от 20 февруари 2006 г. относно общата организация на пазарите в сектора на захарта (1),
като взе предвид Регламент (ЕО) № 493/2006 на Комисията от 27 март 2006 г. за установяване на преходни мерки в рамките на реформата на общата организация на пазарите в сектора на захарта и за изменение на Регламенти (ЕО) № 1265/2001 и (ЕО) № 314/2002 (2), и по-специално член 3, параграф 2, буква б) от него,
като има предвид, че:
(1)
Член 3 от Регламент (ЕО) № 493/2006 предвижда, че за всяко предприятие делът на продукцията на захар, изоглюкоза или инулинов сироп за пазарната 2006/2007 г., произведена по квота, разпределена в съответствие с квотите, определени в приложение IV към посочения регламент, който надвишава определен праг, се счита за изтеглен по смисъла на член 19 от Регламент (ЕО) № 318/2006.
(2)
За да се установи въпросният праг, не по-късно от 15 октомври 2006 г. трябва да бъде определен коефициент, като общата сума на квотите, които са били отказани за пазарната 2006/2007 година в съответната държава-членка по смисъла на член 3 от Регламент (ЕО) № 320/2006 на Съвета от 20 февруари 2006 г. за установяване на временна схема за преструктуриране на захарната индустрия в Общността и за изменение на Регламент (EО) № 1290/2005 относно финансирането на Общата селскостопанска политика (3) се раздели на квотата, определена за тази държава-членка в приложение IV към Регламент (ЕО) № 493/2006.
(3)
За да се определи този коефициент трябва да бъде взето предвид Съобщението на Комисията от 29 септември 2006 г. относно оценката на наличните финансови ресурси за отпускането на помощта за реструктуриране на пазарната 2006/2007 година в рамките на прилагането на Регламент (ЕО) № 320/2006 за установяване на временен режим за реструктуриране на захарната индустрия в Европейската общност (4), приета в съответствие с член 10, параграф 2 от Регламент (ЕО) № 968/2006 на Комисията от 27 юни 2006 г. относно формулиране на подробни правила за прилагането на Регламент (ЕО) № 320/2006 на Съвета за установяване на временна схема за преструктуриране на захарната индустрия в Общността (5).
(4)
Следователно е уместно да се определи коефициентът, който позволява да се установи прагът на изтегляне за пазарната 2006/2007 година,
ПРИЕ НАСТОЯЩИЯ РЕГЛАМЕНТ:
Член 1
Коефициентът, посочен в член 3, параграф 2, буква б) от Регламент (ЕО) № 493/2006 се определя по държави-членки както следва:
а)
Белгия: 0,1945;
б)
Испания: 0,0863;
в)
Франция (метрополия): 0,0074;
г)
Ирландия: 1,0000;
д)
Италия: 0,4936;
е)
Нидерландия: 0,0848;
ж)
Португалия: 0,4422;
з)
Швеция: 0,1156;
и)
други държави-членки: 0,0000.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 октомври 2006 година.